IPOMONIA udgiver sin debut-EP Contemplation I, d. 21. marts 2025
IPOMONIA, et spirende progressivt metalprojekt, udgiver sin debut-EP, Contemplation I, den 21. marts 2025. Denne EP blander elementer fra moderne progressiv metal med en nordisk melankolsk stemning, hvilket skaber et distinkt udtryk, der både udforsker det intense og det introspektive.
Med inspiration fra navne såsom Leprous, Soen, Eivør og Wardruna kombineres komplekse rytmer med vidtstrakte, følelsesmæssigt ladede melodier, der afspejler både indre konflikter og stille forsoning. I Contemplation I sameksisterer komplekse, kraftfulde opbygninger med delikate, atmosfæriske øjeblikke. EP'en balancerer på grænsen mellem den progressive metals teknikalitet og de indlevende, melodiske fornemmelser fra nordiske traditioner.
”Contemplation I har været en kanal til at udtrykke noget fundamentalt ved at være i livet – en eksistentiel angst og ambivalens ved at skulle navigere i spændingsfelter mellem frygt og mod, magtesløshed og styrke, afhængighed og autonomi.” – Maja Partsch (komponist, instrumentalist og vokalist)
EP’en er skabt i samarbejde med en række fremtrædende danske progressive metal-musikere: Eskil Rask fra Iotunn på både båndløs og båndet bas, Frederik Uglebjerg fra Isbjörg (tidligere Svartsot) på trommer, Bjørn Wind Andersen fra Iotunn som medkomponist af trommearrangementerne, Tue Krebs Roikjær fra Morild på rå vokaler og Max Uldahl fra Lamentari, som har undervist i stryger- arrangement og -programmering. EP’en er mixet og mastereret af Frederik Uglebjerg og støttet af KODA.
Contemplation I markerer det første kapitel i IPOMONIAs historie og Contemplation II er allerede på tegnebrættet. Fortsættelse følger… 

Musikere optaget på EP’en: 
Vokal: Maja Holst Partsch
Guitar: Maja Holst Partsch
Keys (synthesizere, soundscape, strygere og klaver): Maja Holst Partsch 
Bas: Eskil Rask 
Trommer: Frederik Uglebjerg 

Yderligere credits: 
Mix and master: Frederik Uglebjerg 
Tromme arrangement: Bjørn Wind Andersen 

